
22-TA-3417: Noteikumu projekts (Grozījumi)
Grozījumi Ministru kabineta 2009. gada 15. septembra noteikumos Nr. 1065 "Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības un mežsaimniecības pakalpojumu kooperatīvo sabiedrību attīstības veicināšanai"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Noteikumu (grozījumu) projekts
1. Izteikt 5. punktu šādā redakcijā:
	Iebildums (FM - 28.12.2022.)
Lūdzam izvērtēt un precizēt noteikumu projekta 1. punktā ietverto MK noteikumu Nr. 1065 5.4. apakšpunktu, jo tajā nav norādīta konkrēta atmaksu summa, proti, Ministru kabinetam, lemjot par programmas budžetu, jālemj par konkrētu summu, nevis par neierobežotu atmaksu finansējuma avotu. Vienlaikus lūdzam izvērtēt un sniegt pamatojumu attiecīgajam grozījumam anotācijā, kā arī papildināt anotāciju ar skaidrojumu par tā atbilstību apstiprinātajam programmas rādītāju novērtējumam, kas Altum jāievēro programmas īstenošanā, t.sk. attiecībā uz tajā norādīto Altum pieejamo publisko finansējumu aizdevumu programmas īstenošanai.
Piedāvātā redakcija
-
	Ņemts vērā
Skaidrojam, ka pašreizējā situācijā nav iespējams precīzi prognozēt programmā pieejamā publiskā finansējuma atmaksāto finansējumu, līdz ar to MK noteikumu projekta 1.punkts paredz iespēju šā pasākuma ietvaros pieejamā finansējuma atmaksas izmantot arī programmas īstenošanas laikā, ņemot vērā, ka Regula 1303/2013 to neaizliedz. Skaidrojam, ka arī citu Altum īstenoto finanšu instrumentu programmas īstenošanas MK noteikumos, ir noteikta šāda vispārīga pieeja bez konkrēta finansējuma apmēra. Norādām, ka programmas apjoms tiek noteikts saskaņā ar programmas rādītāju novērtējumu, kas saskaņā ar MK noteikumu projektam pievienoto MK sēdes protokollēmuma projektu tiks atbilstošā kārtībā iesniegts Ministru kabinetā kā Anotācijas pielikums.
 
	-

	2.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Iebildums (FM - 13.12.2022.)
Lūdzam anotācijas 3.sadaļas attiecīgajās ailēs norādīt saskaņā ar valsts budžetu kārtējam gadam un saskaņā ar vidēja termiņa budžeta ietvaru 13.1.1.1. pasākuma "Aizdevumi sīko (mikro), mazo un vidējo saimnieciskās darbības veicēju attīstības veicināšanai" īstenošanai paredzēto finansējumu. Vienlaikus 4.punktā lūdzam svītrot šobrīd norādīto valsts budžeta finansējuma daļu 1 350 000 euro un atspoguļot to ar “-” zīmi 5. un 5.1.punktā. Turklāt punktā “Cita informācija” lūdzam norādīt ministriju, kura pieprasīs nepieciešamo finansējumu no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.
Piedāvātā redakcija
-
	Ņemts vērā
Precizēta anotācija. 
	3. Tiesību akta projekta ietekme uz valsts budžetu un pašvaldību budžetiem

	3.
	Anotācija (ex-ante)
Pielikumi 
	Iebildums (FM - 13.12.2022.)
Lūdzam pievienot anotācijas pielikumu, kurā aktualizēti dati par esošo atbalsta programmas īstenošanas gaitu, kā arī izvērtēta turpmāka atbalsta programmas ietekme, riski un sagaidāmie zaudējumi, finansiālais rezultāts un atbalsta programmas īstenošanas izmaksu noteikšanas principi, piemēram, atbilstība segtajam riskam, kredītriskam, izsniegšanas un ilgtermiņa darbības izdevumi, kā arī iekļauta informācija par zaudējumu segšanu, kas pārsniedz pirmo zaudējumu noteikto robežu, no piesaistītiem finanšu resursiem, kā arī informācija par maksas par Altum noslogoto kapitālu iecenošanu, maksas apmēru, kā arī pamatojumu par vadības izmaksas izmaiņām finanšu instrumentu griezumā, lai ievērotu Attīstības finanšu institūcijas likuma 12.panta trešajā un ceturtajā daļā noteikto.
Piedāvātā redakcija
-
	Ņemts vērā
Papildināts MK sēdes protokollēmums ar punktu, kas nosaka iesniegt precizētu novērtējumu 2 nedēļu laikā pēc grozījumu stāšanās spēkā. 

 
	Pielikumi

	4.
	Noteikumu konsolidētā versija
5.4. šo noteikumu 5. punktā noteiktā 3.1.1.7 un 13.1.1.1 pasākumam pieejamā finansējuma atmaksātais publiskais finansējums.
	Iebildums (FM - 06.01.2023.)
Uzturam iebildumu un lūdzam izvērtēt un precizēt noteikumu projekta 1. punktā ietverto MK noteikumu Nr. 1065 5.4. apakšpunktu, jo tajā nav norādīta konkrēta atmaksu summa, proti, Ministru kabinetam, lemjot par programmas budžetu, jālemj par konkrētu summu, nevis par neierobežotu atmaksu finansējuma avotu. Vienlaikus lūdzam izvērtēt un sniegt pamatojumu attiecīgajam grozījumam anotācijā, kā arī papildināt anotāciju ar skaidrojumu par tā atbilstību apstiprinātajam programmas rādītāju novērtējumam, kas Altum jāievēro programmas īstenošanā, t.sk. attiecībā uz tajā norādīto Altum pieejamo publisko finansējumu aizdevumu programmas īstenošanai. Vēršam uzmanību, ka izziņas 1. punktā norādītais apgalvojums, ka arī citu Altum īstenoto finanšu instrumentu programmas īstenošanas MK noteikumos, ir noteikta šāda vispārīga pieeja bez konkrēta finansējuma apmēra, nav patiess, jo, pirmkārt, saistīto MK noteikumu Nr. 383 7. punktā ir noteikts konkrēts finansējuma apmērs programmu ietvaros atmaksātajam finansējumam, otrkārt, arī MK noteikumu Nr. 1065 5. punktā ir noteikts konkrēts finansējuma apmērs programmu atmaksu finansējumam. Vienlaikus atzīmējam, ka atbilstoši Attīstības finanšu institūcijas likuma 12. panta trešās daļas prasībām finanšu institūcija pirms programmas apstiprināšanas Ministru kabinetā novērtē programmas ietekmi, riskus un sagaidāmos zaudējumus, finansiālos rezultātus un programmas īstenošanas izmaksas. Attiecīgi pēc būtības izziņas 1. punktā minētais, ka programmas apjoms tiek noteikts saskaņā ar programmas rādītāju novērtējumu, kas saskaņā ar MK noteikumu projektam pievienoto MK sēdes protokollēmuma projektu tiks atbilstošā kārtībā iesniegts Ministru kabinetā kā Anotācijas pielikums, nav arguments konkrētā MK noteikumu punkta neprecizēšanai.
Piedāvātā redakcija
-
	Ņemts vērā
Ņemts vērā, papildināts MK noteikumu projekts un anotācija.
Minētā norma ir integrēta, ņemot vērā audita sniegtos ieteikumus Altum programmu īstenošanai. Informējam, ka lēmumi par atmaksu izmantošanu tiek lemti Altum akcionāru sēdēs un atbilstoši noslēgto līgumu nosacījumiem. Vienlaikus vēršam uzmanību, ka atmaksu tendence ir dinamiska, līdz ar to, iekļaujot šo normu MK noteikumos, tas nozīmēs birokrātisku un lieku procedūru finansējuma apmēra precizēšanai.
 
	5.4. šo noteikumu 5. punktā noteiktā 3.1.1.7 un 13.1.1.1 pasākumam pieejamā finansējuma atmaksātais publiskais finansējums līdz 20 000 000 euro.

	5.
	Noteikumu konsolidētā versija
5.3 Lai nodrošinātu finansējumu aizdevuma piešķiršanai šo noteikumu ietvaros, sabiedrība "Altum” papildus piesaista valsts aizdevumu līdz 110 000 000 euro atbilstoši normatīvajiem aktiem par valsts aizdevumu izsniegšanas un apkalpošanas kārtību, nepiemērojot aizdevuma riska procentu likmi. Sabiedrība "Altum”  finansējumu aizdevuma piešķiršanai var piesaistīt papildus resursus no starptautiskajām finanšu institūcijām vai finanšu tirgos. Šo noteikumu ietvaros izsniegtos aizdevumus var finansēt gan no resursiem, kas noteikti šajā punktā, gan no resursiem, kas noteikti 5. punktā.
	Iebildums (FM - 13.12.2022.)
Ņemot vērā, ka noteikumu projekta anotācijas 1.3. sadaļas apakšsadaļā “Risinājuma apraksts” ir minēts, ka Altum nepieciešams piesaistīt papildus resursus finanšu tirgos – gan Valsts kasē, gan no starptautiskajām finanšu institūcijām, un MK noteikumu Nr. 1065 5.3 punktā nepieciešams atbilstoši precizēt papildus publiskajam finansējumam piesaistāmos resursus, lai nodrošinātu programmas īstenošanai nepieciešamo papildus finansējumu, palielinot šo apmēru līdz 110 milj. euro, lūdzam precizēt noteikumu projekta 2. punktā izteikto MK noteikumu Nr. 1065 5.3 punktu, norādot, ka Altum finansējumu aizdevuma piešķiršanai var piesaistīt papildus resursus no Valsts kases, starptautiskajām finanšu institūcijām vai finanšu tirgos, kopumā nepārsniedzot 110 000 000 euro. No noteikumu projekta 2. punktā izteiktās MK noteikumu Nr. 1065 5.3 punkta redakcijas šobrīd nav viennozīmīgi secināms, vai papildus piesaistāmie resursi gan no Valsts kases, gan no Starptautiskajām finanšu institūcijām ir plānoti kopumā līdz  līdz 110 milj. euro, vai arī tiek paredzēta iespēja, ka no starptautiskajām finanšu institūcijām tiks papildus piesaistīts finansējums virs 110 milj. euro. Papildus, ņemot vērā, ka noteikumu projekta 2. punktā izteiktajā MK noteikumu Nr. 1065 5.3 punktā tiek paredzēts, ka MK noteikumu Nr. 1065 ietvaros izsniegtos aizdevumus var finansēt gan no resursiem, kas noteikti MK noteikumu Nr. 1065 5.3 punktā, gan no resursiem, kas noteikti MK noteikumu Nr. 1065 5. punktā, lūdzam skaidrot, vai tiek nodrošināts, ka atbalstu MK noteikumu Nr. 1065 ietvaros sniedz, primāri izmantojot MK noteikumu Nr. 1065 5. punktā paredzēto finansējumu un tikai pēc tā izmantošanas var piesaistīt valsts aizdevumu vai piesaistīt aizdevumu no starptautiskajām finanšu institūcijām vai finanšu tirgos.
Piedāvātā redakcija
-
	Ņemts vērā
Precizēta anotācija.
Skaidrojam, ka primāri tiek izmantots ERAF finansējums un tikai tad citi aizņemtie resursi. 
 
	5.3 Lai nodrošinātu finansējumu aizdevuma piešķiršanai šo noteikumu ietvaros, sabiedrība "Altum” papildus piesaista valsts aizdevumu līdz 110 000 000 euro atbilstoši normatīvajiem aktiem par valsts aizdevumu izsniegšanas un apkalpošanas kārtību, nepiemērojot aizdevuma riska procentu likmi. Sabiedrība "Altum”  finansējumu aizdevuma piešķiršanai var piesaistīt papildus resursus no starptautiskajām finanšu institūcijām vai finanšu tirgos līdz 75 000 000 euro. Šo noteikumu ietvaros izsniegtos aizdevumus var finansēt gan no resursiem, kas noteikti šajā punktā, gan no resursiem, kas noteikti 5. punktā.

	6.
	Noteikumu konsolidētā versija
37.2 Sabiedrība "Altum" un saimnieciskās darbības veicējs informāciju par de minimis atbalstu, kas piešķirts saskaņā ar Komisijas regulu Nr. 1407/2013, Komisijas regulu Nr. 1408/2013 un Komisijas regulu Nr. 717/2014, glabā 10 gadus no atbalsta piešķiršanas dienas.
	Iebildums (FM - 13.12.2022.)
Ņemot vērā, ka informāciju par piešķirto de minimis atbalstu atbalsta sniedzējam jāglabā no brīža, kad piešķirts pēdējais atbalsts saskaņā ar atbalsta programmu, lūdzam attiecīgi precizēt šo noteikumu 37.2 punktu.
Piedāvātā redakcija
-
	Ņemts vērā
Precizēts MKN projekts un papildināta anotācija. 
	37.2 Sabiedrība "Altum" nodrošina informācijas pieejamību 10 gadus, skaitot no dienas, kad ir piešķirts pēdējais atbalsts saskaņā ar atbalsta shēmu un saimnieciskās darbības veicējs nodrošina informācijas pieejamību par de minimis atbalstu, kas piešķirts saskaņā ar Komisijas regulu Nr. 1407/2013, Komisijas regulu Nr. 1408/2013 un Komisijas regulu Nr. 717/2014, glabā 10 gadus no atbalsta piešķiršanas dienas.

	7.
	Noteikumu konsolidētā versija
37.4 Ja tiek konstatēts šajos noteikumos noteikto valsts atbalsta prasību pārkāpums, saimnieciskās darbības veicējam ir pienākums atmaksāt atbalsta sniedzējam no līdzekļiem, par kuriem nav saņemts valsts atbalsts,  visu šo noteikumu ietvaros saņemto valsts atbalstu kopā ar procentiem saskaņā ar Komercdarbības atbalsta kontroles likuma IV un V nodaļu.
	Iebildums (FM - 13.12.2022.)
Ņemot vērā, ka par nelikumīgu komercdarbības atbalstu uzskata tādu komercdarbības atbalstu, kuru tā saņēmējs izmanto, pārkāpjot tā tiesību akta nosacījumus, ar kuru komercdarbības atbalsta saņēmējam saskaņā ar tiesību aktos noteikto tika piešķirtas tiesības saņemt komercdarbības atbalstu, kā arī to, ka Komercdarbības atbalsta kontroles likuma IV vai V nodaļas vienlaikus kopā nepiemēro, lūdzam šo punktu izteikt, piemēram, šādā redakcijā:
 
Piedāvātā redakcija
Ja tiek pārkāptas šajos noteikumos noteiktās komercdarbības atbalsta kontroles normas, tostarp nosacījumi, kas izriet no Regulas Nr.1407/2013, līdzfinansējuma saņēmējam ir pienākums atmaksāt sabiedrībai "Altum" visu šo noteikumu ietvaros saņemto de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
	Ņemts vērā
Precizēts MKN projekts un papildināta anotācija. 
	37.4 Ja tiek pārkāptas šajos noteikumos noteiktās komercdarbības atbalsta kontroles normas, tostarp nosacījumi, kas izriet no Regulas Nr.1407/2013, līdzfinansējuma saņēmējam ir pienākums atmaksāt sabiedrībai "Altum" visu šo noteikumu ietvaros saņemto de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.

	8.
	Noteikumu (grozījumu) projekts
2. Izteikt 5.3 punktu šādā redakcijā:
	Priekšlikums (FM - 28.12.2022.)
Lūdzam papildināt noteikumu projekta 2. punktā ietverto MK noteikumu Nr.1065 5.3 punktu, norādot finansējuma apmēru, līdz kādam Sabiedrība "Altum” var piesaistīt papildus resursus no starptautiskajām finanšu institūcijām vai finanšu tirgos. Vienlaikus lūdzam papildināt anotāciju, skaidrojot, kā attiecīgais finansējuma apmērs ir noteikts.
Piedāvātā redakcija
-
	Ņemts vērā
Skaidrojam, ka pašreizējā situācijā nav iespējams precīzi norādīt finansējuma apmēru, līdz kādam Sabiedrība "Altum” var piesaistīt papildus resursus no starptautiskajām finanšu institūcijām vai finanšu tirgos. Skaidrojam, ka Altum primāri izmanto programmā pieejamo publisko finansējumu – t.sk. ERAF un REACT-EU finansējumu. Papildus vēršam uzmanību, ka konkrēta finansējuma apmēra norādīšana var radīt neelastīgu programmā pieejamā finansējuma piesaistes procesu, ņemot vērā finansējuma piesaiste starptautiskās finanšu institūcijās, kā arī finanšu tirgos ir atkarīga no globālās finanšu tirgu situācijas, un šobrīd augošu procentu likmju apstākļos valda paaugstināta nenoteiktība tajos. Norādām, ka programmas apjoms, tai skaitā finansējuma apmērs, kas var tikt piesaistīts no starptautiskajām finanšu institūcijām tiek noteikts saskaņā ar programmas rādītāju novērtējumu, kas saskaņā ar MK noteikumu projektam pievienoto MK sēdes protokollēmuma projektu tiks atbilstošā kārtībā iesniegts Ministru kabinetā kā Anotācijas pielikums.
 
	-

	9.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (FM - 13.12.2022.)
Anotācijas 1.3. sadaļas apakšsadaļā “Problēmas apraksts” ir norādīts, ka MVU aizdevumu programmas spēkā esošajā redakcijā 5.71.  un 5.72. punktā norādīti programmas 13.1.1.1 pasākuma ietvaros sasniedzamie iznākuma rādītāji, kas sasniedzami izmantojot React-EU finansējumu – un kopumā līdz 2022.gada beigām plānots atbalstīt 55 komersantus, kā arī prognozēts, ka ar finansējuma palielinājumu, pamatojoties uz esošo pieprasījumu, varētu izsniegt atbalstu vēl 10 komersantiem, kopā sasniedzot vismaz 45 komersantus. Vienlaikus anotācijas 1.3. sadaļas apakšsadaļas “Pašreizējā situācija” otrajā rindkopā ir minēts, ka noteikumu projekta izstrādes brīdi atbalstīti jau 35 komersanti. Attiecīgi vieglākai informācijas izsekojamībai lūdzam papildināt anotācijas 1.3. sadaļas apakšsadaļu “Problēmas apraksts”, skaidrojot, kā veidojas aktuālais plānotais atbalstīto komersantu skaits.
Tāpat lūdzam iesniegt Eiropas Savienības struktūrfondu un Kohēzijas fonda vadošajai iestādei precizēto 13.1.1.SAM "Atveseļošanas pasākumi ekonomikas nozarē" rādītāju pasi, lai varētu pārliecināties par rādītāju aprēķina pareizību.
Piedāvātā redakcija
-
	Ņemts vērā
Precizēta anotācija.
Atkārtoti norādām, ka MKN Nr.1065 iepriekš norādīts nepareizs rādītāja lielums - 55 komersanti, tur bija jābūt 35 - atbilstoši rādītāju pasei. 

Informējām, ka Ekonomikas ministrija 2022. gada 14. decembrī ar elektroniskā pasta vēstuli ir iesniegusi nepieciešamos Darbības programmas grozījumus, kā arī precizēto rādītāju pasi. 
	1.3. Pašreizējā situācija, problēmas un risinājumi

	10.
	Anotācija (ex-ante)
4.1. Saistītie tiesību aktu projekti 
	Priekšlikums (FM - 13.12.2022.)
Lūdzam anotācijas 4.1.sadaļā noteikt, ka grozījumi MK noteikumos Nr.1065 tiks virzīti apstiprināšanai uz MK sēdi vienlaicīgi vai pēc grozījumiem MK noteikumos Nr.383. Vēršam uzmanību, ka grozījumi MK noteikumos Nr.1065 nevar tikt virzīti izskatīšanai MK sēdē pirms MK noteikumiem Nr.383, jo vispirms ir jāpieņem lēmums par pārdalāmā finansējuma atbrīvošanu no saistībām.
Piedāvātā redakcija
-
	Ņemts vērā
Papildināta anotācijas 4.1.sadaļā "Cita informācija"
	4.1. Saistītie tiesību aktu projekti

	11.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (FM - 13.12.2022.)
Vēršam uzmanību, ka garantiju atbalsta ekonomiskā atdeve ir vismaz 4-5 reizes lielāka nekā Altum tiešiem aizdevumiem, proti, komersanti var saņemt 4-5 reizes lielāku aizdevumu kopsummu kredītiestādēs, tai pašā laikā, kad Altum aizdevumiem šis koeficients ir tikai 1. Lūdzam izvērtēt pārdales nepieciešamību un veikt nepieciešamos pasākumus garantiju atbalsta sekmēšanai.
Piedāvātā redakcija
-
	Ņemts vērā
Papildinata anotācijas 1.3. sadaļa. 
	1.3. Pašreizējā situācija, problēmas un risinājumi

	12.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (FM - 28.12.2022.)
Lūdzam svītrot vārdu "virssaistību" anotācijas 1.3.sadaļas apakšsadaļā "Pašreizējā situācija". Vēršam uzmanību, ka Ministru kabineta 2020. gada 16. jūnijā noteikumu Nr. 383 “Noteikumi par garantijām saimnieciskās darbības veicējiem konkurētspējas uzlabošanai” 7.4.apakšpunktā termins "virssaistību finansējums" ir lietots kļūdaini, jo tās nav virssaistības, bet valsts budžets, kas ir nepieciešams ERAF līdzfinansējuma nodrošināšanai.
Piedāvātā redakcija
-
	Ņemts vērā
Precizēta anotācijas 1.3. sadaļa.
	1.3. Pašreizējā situācija, problēmas un risinājumi

	13.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (FM - 28.12.2022.)
Lūdzam precizēt anotācijas 1.3.sadaļas apakšsadaļā "Izmaiņas sasniedzamajos rādītājos" sniegto informāciju, norādot, ka 2022.gada React-EU finansējums tika piešķirts ar darbības programmas "Izaugsme un nodarbinātība" grozījumiem Nr.8, līdz ar to rādītāji vairs nav jānorāda dalījumā pa React-EU piešķīruma gadiem.
Vēršam uzmanību, ka rādītāji tika sadalīti pa gadiem, norādot, kādas rādītāju vērtības plānots sasniegt no katra React-EU piešķīruma gada, nevis rādītāju sasniegšanas gadi. Visu React-EU rādītāju sasniegšanas gala termiņš ir 2023.gada 31.decembris.
Piedāvātā redakcija
-
	Ņemts vērā
Papildināta anotācija. 
	1.3. Pašreizējā situācija, problēmas un risinājumi

	14.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (FM - 28.12.2022.)
Lūdzam redakcionāli precizēt noteikumu projekta anotācijas 1.3. sadaļas apakšsadaļas “Risinājuma apraksts Izmaiņas finansējumā” pirmo rindkopu, lai tajā ietvertais konteksts būtu saprotams.
Piedāvātā redakcija
-
	Ņemts vērā
Pirmā rindkopa svītrota. 
	1.3. Pašreizējā situācija, problēmas un risinājumi

	15.
	Anotācija (ex-ante)
4.2. Cita informācija 
	Priekšlikums (FM - 28.12.2022.)
Lūdzam papildināt noteikumu projekta anotāciju (vai arī TAP portālā veikt atbilstošu atzīmi), norādot, ka noteikumu projekts ir saistīts un tiek virzīts apstiprināšanai Ministru kabinetā vienlaikus ar Ekonomikas ministrijas saskaņošanai virzīto noteikumu projektu “Grozījumi Ministru kabineta 2016. gada 1. marta noteikumos Nr. 118 "Noteikumi par finanšu instrumentu un fondu fonda īstenošanas kārtību darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" pasākumu, 3.1.2. specifiskā atbalsta mērķa "Palielināt straujas izaugsmes komersantu skaitu" pasākumu un 13.1.1. specifiskā atbalsta mērķa "Atveseļošanas pasākumi ekonomikas nozarē" 13.1.1.1. pasākuma "MVU izveide un attīstība" ieviešanai"”.
Piedāvātā redakcija
-
	Ņemts vērā
Precizēta anotācijas 4.2. iedaļa.
	4.2. Cita informācija

	16.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (FM - 06.01.2023.)
Lūdzam atjaunot anotācijā atsauci uz Eiropas Parlamenta un Padomes Regulu (ES) Nr. 1303/2013 ( 2013. gada 17. decembris ), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, ar kuru tiek noteikts attiecināmības periods, vienlaikus sasaistot atsauci saprotamā kontekstā ar pārējo anotācijā iekļauto informāciju.
Piedāvātā redakcija
-
	Ņemts vērā
Papildināta anotācija. 
	1.3. Pašreizējā situācija, problēmas un risinājumi

	17.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Priekšlikums (FM - 06.01.2023.)
Lūdzam anotācijas 3.sadaļā kā n gadu norādīt 2023.gadu, attiecīgi projekta ietekmi uz budžetu atspoguļojot 3.ailē, kā arī 6.punktā svītrojot informāciju par 2022.gadā pasākuma īstenošanai paredzēto finansējumu 7 milj. euro apmērā.
Piedāvātā redakcija
-
	Ņemts vērā
Ņemts vērā. Precizēta anotācijas 3.sadaļa. 
	3. Tiesību akta projekta ietekme uz valsts budžetu un pašvaldību budžetiem

	18.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (FM - 06.01.2023.)
Anotācijas 1.3.sadaļā tiek sniegta informācija, ka pašlaik izsniegtais vidējā aizdevuma apmērs  ir vairāk kā 175 000 tūkst. EUR.
Ņemot vērā, ka atspoguļotais vidējā aizdevuma apmērs (175 milj. euro) ir pretrunā ar MK noteikumos paredzēto maksimālo aizdevumu apmēru, lūdzam precizēt anotācijā ietverto informāciju. 
Piedāvātā redakcija
-
	Ņemts vērā
Precizēta anotācija. 
	1.3. Pašreizējā situācija, problēmas un risinājumi

	19.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (FM - 19.01.2023.)
Lūdzam anotācijas 1.3.sadaļā sniegt apliecinājumu, ka noteikumu projekta 5.4.apakšpunktā noteiktais 3.1.1.7 un 13.1.1.1 pasākumam pieejamā finansējuma atmaksātais publiskais finansējums 20 000 000 euro apmērā nav rezervēts citiem atbalsta pasākumiem.
Piedāvātā redakcija
-
	Ņemts vērā
Papildināta anotācija.
	1.3. Pašreizējā situācija, problēmas un risinājumi

	20.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (FM - 19.01.2023.)
Atkārtoti lūdzam papildināt anotāciju kontekstā ar noteikumu projekta 1. punktā izteikto MK noteikumu Nr. 1065 5.4. apakšpunktu, proti, pamatojoties uz kādiem pieņēmumiem ir noteikta atmaksu summa. Atzīmējam, ka izziņas 4. punktā Ekonomikas ministrijas sniegtais komentārs, proti, atmaksu tendence ir dinamiska, līdz ar to, iekļaujot šo normu MK noteikumos, tas nozīmēs birokrātisku un lieku procedūru finansējuma apmēra precizēšanai, nav korekts. Vēršam uzmanību, ka tieši atmaksātā publiskā finansējuma atkārtota izlietošana, neveicot izvērtējumu atbilstoši aktuālajai tirgus situācijai, ir uzskatāma par birokrātisku pieeju un rada risku publiskā finansējuma izlietojumam nesaimnieciskā un neefektīvā veidā. Vienlaikus, lai mazinātu administratīvo slogu administratīvā līmenī, aicinām Ekonomikas ministriju sadarbībā ar Altum izvērtēt un rast risinājumus procedūru atvieglošanai lēmumu pieņemšanā par atbalsta programmu īstenošanu, tai skaitā atmaksu izmantošanu. 
Piedāvātā redakcija
-
	Ņemts vērā
Papildināta anotācija.
	1.3. Pašreizējā situācija, problēmas un risinājumi

	21.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (FM - 19.01.2023.)
Atkārtoti lūdzam papildināt anotāciju kontekstā ar noteikumu projekta 2. punktā izteikto MK noteikumu Nr.1065 5.3 apakšpunktu, skaidrojot, kā ir noteikts finansējuma apmērs, līdz kādam Sabiedrība "Altum” var piesaistīt papildus resursus no starptautiskajām finanšu institūcijām vai finanšu tirgos. Vienlaikus lūdzam papildināt anotāciju, skaidrojot, kā ir noteikts finansējuma apmērs, līdz kādam Altum papildus piesaista valsts aizdevumu.
Piedāvātā redakcija
-
	Ņemts vērā
Papildināta anotācija.
	1.3. Pašreizējā situācija, problēmas un risinājumi

	22.
	MK sēdes protokollēmuma projekts
3. Ekonomikas ministrijai sadarbībā ar akciju sabiedrību "Attīstības finanšu institūcija Altum" sagatavot grozījumus programmas "Aizdevumi sīko (mikro), mazo un vidējo saimnieciskās darbības veicēju un lauksaimniecības un mežsaimniecības pakalpojumu kooperatīvo sabiedrību attīstības veicināšanai" rādītāju novērtējumā (pieņemts Ministru kabineta 2021. gada 16. novembra sēdē (prot. Nr. 75) saskaņā ar Attīstības finanšu institūcijas likuma 12. panta trešās daļas prasībām un 1 mēneša laikā pēc Ministru kabineta noteikumu grozījumu stāšanās spēkā iesniegt tos Ministru kabinetā.
	Priekšlikums (FM - 28.12.2022.)
Lūdzam precizēt Ministru kabineta sēdes protokollēmuma projekta 3. punktu, jo atbilstoši Attīstības finanšu institūcijas likuma 12. panta trešās daļas prasībām finanšu institūcija pirms programmas apstiprināšanas Ministru kabinetā novērtē programmas ietekmi, riskus un sagaidāmos zaudējumus, finansiālos rezultātus un programmas īstenošanas izmaksas, proti, tiek veikts programmas novērtējums atbilstoši aktuālajai situācijai, nevis veikti grozījumi.
Piedāvātā redakcija
-
	Ņemts vērā
Precizēts protokollēmuma punkts. 
	3. Ekonomikas ministrijai sadarbībā ar akciju sabiedrību "Attīstības finanšu institūcija Altum" mēneša laikā no noteikumu apstiprināšanas Ministru kabinetā sagatavot un iesniegt Ministru kabinetā precizētu programmas rādītāju un sagaidāmo zaudējumu novērtējumu saskaņā ar Attīstības finanšu institūcijas likuma 12.panta trešās daļas prasībām.

	23.
	MK sēdes protokollēmuma projekts
3. Ekonomikas ministrijai sadarbībā ar akciju sabiedrību "Attīstības finanšu institūcija Altum" sagatavo aktuālo programmas "Aizdevumi sīko (mikro), mazo un vidējo saimnieciskās darbības veicēju un lauksaimniecības un mežsaimniecības pakalpojumu kooperatīvo sabiedrību attīstības veicināšanai" rādītāju novērtējumu (pieņemts Ministru kabineta 2021. gada 16. novembra sēdē (prot. Nr. 75) saskaņā ar Attīstības finanšu institūcijas likuma 12. panta trešās daļas prasībām un 1 mēneša laikā pēc Ministru kabineta noteikumu grozījumu stāšanās spēkā iesniegt tos Ministru kabinetā.
	Priekšlikums (FM - 06.01.2023.)
Precizētajā MK sēdes protokollēmuma 3. punkta redakcijā tiek uzdots sagatavot aktuālo programmas "Aizdevumi sīko (mikro), mazo un vidējo saimnieciskās darbības veicēju un lauksaimniecības un mežsaimniecības pakalpojumu kooperatīvo sabiedrību attīstības veicināšanai" rādītāju novērtējumu, vienlaikus norādot, ka tas jau ir pieņemts Ministru kabineta 2021. gada 16. novembra sēdē. Lūdzam redakcionāli precizēt MK sēdes protokollēmuma 3. punktu, nodrošinot tajā ietvertā teksta viennozīmīgu interpretāciju, ka aktuālais programmas rādītāju novērtējums vēl nav pieņemts MK sēdē.
Piedāvātā redakcija
-
	Ņemts vērā
Precizēts protokollēmuma punkts. 
	3. Ekonomikas ministrijai sadarbībā ar akciju sabiedrību "Attīstības finanšu institūcija Altum" mēneša laikā no noteikumu apstiprināšanas Ministru kabinetā sagatavot un iesniegt Ministru kabinetā precizētu programmas rādītāju un sagaidāmo zaudējumu novērtējumu saskaņā ar Attīstības finanšu institūcijas likuma 12.panta trešās daļas prasībām.

	24.
	Noteikumu konsolidētā versija
5.2. 1 772 360,80 euro šo noteikumu III1 nodaļā minēto aizdevumu pirmo zaudējumu segšanai. Finansējuma avots ir Eiropas Savienības fondu 2007.–2013. gada plānošanas perioda darbības programmas "Uzņēmējdarbība un inovācijas" 2.2.1.4.1. apakšaktivitātes "Atbalsts aizdevumu veidā komersantu konkurētspējas uzlabošanai" ietvaros neizmantotā publiskā finansējuma daļa 581 642,18 euro apmērā un Eiropas Savienības fondu 2007.–2013. gada plānošanas perioda darbības programmas "Cilvēkresursi un nodarbinātība" 1.3.1.2. aktivitātes "Atbalsts pašnodarbinātības un uzņēmējdarbības uzsākšanai" ietvaros neizmantotā publiskā finansējuma daļa 1 190 718,62 euro apmērā;
	Priekšlikums (FM - 13.12.2022.)
Lūdzam finansējuma apmēru noteikumu projekta 5.2.apakšpunktā norādīt veselos euro.
Piedāvātā redakcija
-
	Ņemts vērā
Precizēts MKN projekts. 
	5.2. 1 772 360 euro šo noteikumu III1 nodaļā minēto aizdevumu pirmo zaudējumu segšanai. Finansējuma avots ir Eiropas Savienības fondu 2007.–2013. gada plānošanas perioda darbības programmas "Uzņēmējdarbība un inovācijas" 2.2.1.4.1. apakšaktivitātes "Atbalsts aizdevumu veidā komersantu konkurētspējas uzlabošanai" ietvaros neizmantotā publiskā finansējuma daļa 581 642 euro apmērā un Eiropas Savienības fondu 2007.–2013. gada plānošanas perioda darbības programmas "Cilvēkresursi un nodarbinātība" 1.3.1.2. aktivitātes "Atbalsts pašnodarbinātības un uzņēmējdarbības uzsākšanai" ietvaros neizmantotā publiskā finansējuma daļa 1 190 718 euro apmērā;

	25.
	Noteikumu konsolidētā versija
5.3 Lai nodrošinātu finansējumu aizdevuma piešķiršanai šo noteikumu ietvaros, sabiedrība "Altum” papildus piesaista valsts aizdevumu līdz 110 000 000 euro atbilstoši normatīvajiem aktiem par valsts aizdevumu izsniegšanas un apkalpošanas kārtību, nepiemērojot aizdevuma riska procentu likmi. Sabiedrība "Altum”  finansējumu aizdevuma piešķiršanai var piesaistīt papildus resursus no starptautiskajām finanšu institūcijām vai finanšu tirgos. Šo noteikumu ietvaros izsniegtos aizdevumus var finansēt gan no resursiem, kas noteikti šajā punktā, gan no resursiem, kas noteikti 5. punktā.
	Priekšlikums (FM - 06.01.2023.)
Atkārtoti lūdzam papildināt noteikumu projekta 2. punktā ietverto MK noteikumu Nr.1065 5.3 punktu, norādot finansējuma apmēru, līdz kādam Sabiedrība "Altum” var piesaistīt papildus resursus no starptautiskajām finanšu institūcijām vai finanšu tirgos. Vienlaikus lūdzam papildināt anotāciju, skaidrojot, kā attiecīgais finansējuma apmērs ir noteikts. Atsaucoties uz izziņas 7. punktā norādīto, vēršam uzmanību, ka netiek lūgts norādīt precīzi vai konkrētu finansējuma apmēru, bet gan finansējuma apmēru, līdz kādam Sabiedrība "Altum” var piesaistīt papildus resursus no starptautiskajām finanšu institūcijām vai finanšu tirgos. Atzīmējam, ka arī citās programmās regulējošie MK noteikumi nosaka maksimālo finansējuma apmēru, līdz kādam plānots piesaistīt resursus no starptautiskajām finanšu institūcijām vai finanšu tirgos. Papildus norādām, ka noteikumu projektā ir noteikts finansējuma apmērs, līdz kādam plānots piesaistīt valsts aizdevumu, analoģiski būtu jāprognozē arī finansējuma apmērs, līdz kādam plānots piesaistīt finansējumu no starptautiskajām finanšu institūcijām vai finanšu tirgos.
Piedāvātā redakcija
-
	Ņemts vērā
Precizēts MK noteikumu projekts un anotācija. 
	5.3 Lai nodrošinātu finansējumu aizdevuma piešķiršanai šo noteikumu ietvaros, sabiedrība "Altum” papildus piesaista valsts aizdevumu līdz 110 000 000 euro atbilstoši normatīvajiem aktiem par valsts aizdevumu izsniegšanas un apkalpošanas kārtību, nepiemērojot aizdevuma riska procentu likmi. Sabiedrība "Altum”  finansējumu aizdevuma piešķiršanai var piesaistīt papildus resursus no starptautiskajām finanšu institūcijām vai finanšu tirgos līdz 75 000 000 euro. Šo noteikumu ietvaros izsniegtos aizdevumus var finansēt gan no resursiem, kas noteikti šajā punktā, gan no resursiem, kas noteikti 5. punktā.

	26.
	Noteikumu konsolidētā versija
5.5 Sabiedrības "Altum" pārvaldības izmaksas šo noteikumu 5.4 punktā minētā aizdevumu fonda ietvaros tiek segtas no atmaksātā publiskā finansējuma par aizdevumiem, kas izsniegti ar Eiropas Reģionālās attīstības fonda finansējumu, – no atbalsta saņēmēja maksājumiem par šiem aizdevumiem.
	Priekšlikums (FM - 06.01.2023.)
Lūdzam papildināt MK noteikumu Nr. 1065 5.5 punktu ar atsauci uz atbilstoši Attīstības finanšu institūcijas likuma 12. panta trešās daļas prasībām izstrādāto programmu novērtējumu, līdzīgi kā tas ir noteikts MK noteikumu Nr. 383 32.2. apakšpunktā.
Piedāvātā redakcija
-
	Ņemts vērā
Precizēts MKN projekts. 
	5.5 Sabiedrības "Altum" pārvaldības izmaksas šo noteikumu 5.4 punktā minētā aizdevumu fonda ietvaros tiek segtas no atmaksātā publiskā finansējuma par aizdevumiem, kas izsniegti ar Eiropas Reģionālās attīstības fonda finansējumu, – no atbalsta saņēmēja maksājumiem par šiem aizdevumiem, ievērojot atbilstoši Attīstības finanšu institūcijas likuma 12. panta trešās daļas prasībām izstrādāto programmu novērtējumu.

	27.
	Noteikumu konsolidētā versija
5.7 13.1.1.1. pasākuma ietvaros līdz 2023. gada 31. decembrim:
	Priekšlikums (FM - 13.12.2022.)
Lūdzam iesniegt Darbības programmas "Izaugsme un nodarbinātība" (turpmāk - DP) grozījumu projektu un izziņu ar šo grozījumu pamatojumu, lai Eiropas Savienības struktūrfondu un Kohēzijas fonda vadošā iestāde varētu ietvert ar šiem noteikumiem saistītos grozījumus darbības programmā. Tāpat vēršam uzmanību, ka veicot finansējuma pārdales, ka arī rādītāju izmaiņas, pirms DP grozījumu saskaņošanas ar Eiropas komisiju, pastāv risks, ka attiecīgie DP grozījumu var netikt atbalstīti no Eiropas Komisijas puses.
Piedāvātā redakcija
-
	Ņemts vērā
Informējām, ka Ekonomikas ministrija 2022. gada 14. decembrī ar elektroniskā pasta vēstuli ir iesniegusi nepieciešamos Darbības programmas grozījumus, kā arī precizēto rādītāju pasi. 
	5.7 13.1.1.1. pasākuma ietvaros līdz 2023. gada 31. decembrim:



